	Europa-Parlamentet
2024-2029
	[image: EP logo RGB_Mute]



VEDTAGNE TEKSTER

[bookmark: TANumber]P10_TA(2026)0196
Tilpasning af toldsatserne og åbning af toldkontingenter for import af visse varer med oprindelse i De Forenede Stater
[bookmark: DocNumber]
[bookmark: Commission]Udvalget om International Handel
[bookmark: PE]PE779.297
[bookmark: Sujet][bookmark: References]Europa-Parlamentets lovgivningsmæssige beslutning af 16. juni 2026 om forslag til Europa-Parlamentets og Rådets forordning om tilpasning af toldsatserne ved import af visse varer med oprindelse i De Forenede Stater og om åbning af toldkontingenter for import af visse varer med oprindelse i De Forenede Stater (COM(2025)0471 – C10-0193/2025 – 2025/0261(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2025)0471),
–	der henviser til artikel 294, stk. 2, og artikel 207, stk. 2, i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C10‑0193/2025),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til budgetmæssig vurdering fra Budgetudvalget,
–	der henviser til, at det kompetente udvalg har godkendt den foreløbige aftale i henhold til forretningsordenens artikel 75, stk. 4, og at Rådets repræsentant ved skrivelse af 27. maj 2026 forpligtede sig til at godkende Europa-Parlamentets holdning, jf. artikel 294, stk. 4, i traktaten om Den Europæiske Unions funktionsmåde, 
–	der henviser til forretningsordenens artikel 60 og 58,
–	der henviser til udtalelse fra Udvalget om Landbrug og Udvikling af Landdistrikter,
–	der henviser til betænkning fra Udvalget om International Handel (A10‑0069/2026),
1.	vedtager nedenstående holdning ved førstebehandling[footnoteRef:2]; [2:  	Denne holdning erstatter de ændringer, der blev vedtaget den 26. marts 2026 (Vedtagne tekster, P10_TA(2026)0096).] 

2.	godkender Europa-Parlamentets og Kommissionens fælles erklæring, der er vedføjet som bilag til denne beslutning, og som vil blive offentliggjort i C-udgaven af Den Europæiske Unions Tidende;
3.	noterer sig Kommissionens erklæring, der er vedføjet som bilag til denne beslutning, og som vil blive offentliggjort i C-udgaven af Den Europæiske Unions Tidende;
4.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
5.	pålægger sin formand at sende Parlamentets holdning til Rådet og Kommissionen samt til de nationale parlamenter.







P10_TC1-COD(2025)0261
Europa-Parlamentets holdning fastlagt ved førstebehandlingen den 16. juni 2026 med henblik på vedtagelse af Europa-Parlamentets og Rådets forordning (EU) 2026/… om tilpasning af toldsatserne ved import af visse varer med oprindelse i Amerikas Forenede Stater og åbning af toldkontingenter for import af visse varer med oprindelse i Amerikas Forenede Stater

(Eftersom der var indgået en aftale mellem Parlamentet og Rådet, svarer Parlamentets holdning til den endelige retsakt, forordning (EU) 2026/1455.)



BILAG TIL DEN LOVGIVNINGSMÆSSIGE BESLUTNING


Europa-Parlamentets og Kommissionens fælles erklæring om beskyttelsesmekanismen i henhold til forordning (EU) 2026/1455 om tilpasning af toldsatserne ved import af visse varer med oprindelse i Amerikas Forenede Stater og om åbning af toldkontingenter for import af visse varer med oprindelse i Amerikas Forenede Stater
Kommissionen anerkender den betydning, som Europa-Parlamentet tillægger nøje at følge gennemførelsen af denne forordning for så vidt angår den beskyttelsesmekanisme, der giver mulighed for suspension af præferencer, der er indrømmet USA. Med henblik herpå vil Kommissionen, såfremt Europa-Parlamentet anbefaler, at Kommissionen indleder en beskyttelsesundersøgelse, nøje vurdere, hvorvidt omstændighederne berettiger en indledning af en undersøgelse på eget initiativ, og underrette Europa-Parlamentet om resultatet af sin vurdering.

Erklæring fra Kommissionen om gennemførelsesretsakter i henhold til forordning (EU) 2026/1455 om tilpasning af toldsatserne ved import af visse varer med oprindelse i Amerikas Forenede Stater og om åbning af toldkontingenter for import af visse varer med oprindelse i Amerikas Forenede Stater
Kommissionen vil holde Europa-Parlamentet regelmæssigt underrettet og tage størst muligt hensyn til Europa-Parlamentets synspunkter, inden den foreslår en gennemførelsesretsakt i henhold til denne forordning.

